31982D0960
L 386/48
JURNALUL OFÍCIAL AL UNIUNII EUROPENE
DECIZIA COMISIEI
din 23 decembrie 1982
de modificare a Deciziei 82/734/CEE a Consiliului privind lista unităților din Confederația Elvețiană autorizate pentru exportul de carne proaspătă în Comunitate
(82/960/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 72/462/CEE a Consiliului din 12 decembrie 1972 privind problemele de sănătate și inspecție veterinară care apar la importurile de animale din speciile bovină și porcină, de carne proaspătă sau de produse din carne care provin din țări terțe (1), în special articolul 4 alineatul (1) și articolul 18 alineatul (1) literele (a) și (b),
întrucât lista unităților din Elveția autorizate să exporte cărnuri proaspete în Comunitate a fost inițial stabilită de Decizia 82/734/CEE a Consiliului (2);
întrucât o inspecție de rutină efectuată în aplicarea articolului 5 din Directiva 72/462/CEE și a articolului 3 alineatul (1) din Decizia 80/15/CEE a Comisiei din 21 decembrie 1979 privind controalele la fața locului efectuate în cadrul regimului aplicabil importurilor de animale din specia bovină și porcină, precum și de carne proaspătă provenind din țări terțe (3) a arătat că nivelul de igienă din anumite unități poate fi considerat ca fiind satisfăcător; întrucât aceste unități pot fi, prin urmare, menținute sau înscrise pe lista comunitară;
întrucât aceeași inspecție a scos, de asemenea, la iveală în alte unități fie o insuficiență a eforturilor realizate pentru îmbunătățirea pe alocuri a nivelului de igienă, fie o scădere a acestui nivel; întrucât acest lucru nu are drept efect, pentru unele dintre ele, retragerea imediată, dar justifică în orice caz restrângerea autorizației comunitare la o anumită perioadă, după care autorizația amintită va fi eliminată dacă, între timp, măsurile necesare nu au fost luate și realitatea aplicării lor a fost constatată printr-o nouă inspecție la fața locului; întrucât revine autorităților elvețiene rolul de a o solicita, dacă acestea consideră necesar;
întrucât, în consecință, este necesară modificarea listei unităților;
întrucât măsurile prevăzute de prezenta decizie sunt în conformitate cu avizul Comitetului veterinar permanent,
ADOPTĂ PREZENTA DECIZIE:
Articolul 1
Decizia 82/734/CEE se modifică după cum urmează.
1.
Articolul 4 se înlocuiește cu textul următor:
„Articolul 4
Prezenta decizie este reexaminată și, eventual, modificată până la 30 iunie 1983, în special în funcție de măsurile aplicate de autoritățile elvețiene în ceea ce privește controlul veterinar și igiena sacrificărilor.”
2.
Anexa se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 23 decembrie 1982.